CELEX: 62010CA0042
Language: et
Date: 2011-04-14 00:00:00
Title: Liidetud kohtuasjad C-42/10, C-45/10 ja C-57/10: Euroopa Kohtu (kolmas koda) 14. aprilli 2011 . aasta otsus (Raad van State van België (Belgia) eelotsusetaotlus) — Vlaamse Dierenartsenvereniging VZW (C-42/10, C-45/10 ja C-57/10), Marc Janssens (C-42/10 ja C-45/10) versus Belgia riik (Veterinaar- ja zootehniline sektor — Määrus (EÜ) nr 998/2003 — Lemmikloomade mittekaubandusliku liikumise suhtes kohaldatavad loomatervishoiunõuded — Otsus 2003/803/EÜ — Näidispass koerte, kasside ja valgetuhkrute ühendusesiseseks liikumiseks)

18.6.2011   
            
            
               ET
            
            
               Euroopa Liidu Teataja
            
            
               C 179/5
            
         Euroopa Kohtu (kolmas koda) 14. aprilli 2011. aasta otsus (Raad van State van België (Belgia) eelotsusetaotlus) — Vlaamse Dierenartsenvereniging VZW (C-42/10, C-45/10 ja C-57/10), Marc Janssens (C-42/10 ja C-45/10) versus Belgia riik
   (Liidetud kohtuasjad C-42/10, C-45/10 ja C-57/10) (1)
   
   (Veterinaar- ja zootehniline sektor - Määrus (EÜ) nr 998/2003 - Lemmikloomade mittekaubandusliku liikumise suhtes kohaldatavad loomatervishoiunõuded - Otsus 2003/803/EÜ - Näidispass koerte, kasside ja valgetuhkrute ühendusesiseseks liikumiseks)
   2011/C 179/07
   Kohtumenetluse keel: hollandi
   
      Eelotsusetaotluse esitanud kohus
   
   Raad van State van België
   
      Põhikohtuasja pooled
   
   
      Kaebuse esitajad: Vlaamse Dierenartsenvereniging VZW (C-42/10, C-45/10 ja C-57/10), Marc Janssens (C-42/10 ja C-45/10)
   
      Vastustaja: Belgia riik
   menetluses osales: Luk Vangheluwe (C-42/10)
   
      Ese
   
   Eelotsusetaotlus — Raad van State — Euroopa Parlamendi ja nõukogu 26. mai 2003. aasta määruse (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ (ELT L 146, lk 1; ELT eriväljaanne 3/39, lk 75), artikli 3 punkti b, artikli 4 lõike 2, artikli 5 ja artikli 17 teise lõigu ning komisjoni 26. novembri 2003. aasta otsuse 2003/803/EÜ, millega kehtestatakse näidispass koerte, kasside ja valgetuhkrute ühendusesiseseks liikumiseks (ELT L 312, lk 1; ELT eriväljaanne 3/41, lk 198), tõlgendamine — Siseriiklikud õigusnormid, mille kohaselt peab iga pass sisaldama ühtset 13-kohalist numbrit (ISO kood), millele järgneb väljaandja identifitseerimisnumber — Koerte identifitseerimise ja registreerimise dokument — Andmed looma omaniku kohta
   
      Resolutsioon
   
   
               1.
            
            
               Euroopa Parlamendi ja nõukogu 26. mai 2003. aasta määruse (EÜ) nr 998/2003 (mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ) artikli 3 punkti b, artikli 4 lõiget 2, artiklit 5 ja artikli 17 teist lõiku ning komisjoni 26. novembri 2003. aasta otsuse 2003/803/EÜ (millega kehtestatakse näidispass koerte, kasside ja valgetuhkrute ühendusesiseseks liikumiseks) artikleid ja lisasid tuleb tõlgendada nii, et nendega ei ole vastuolus siseriiklik õigusnorm, mis näeb ette, et igal lemmikloomapassil peab olema unikaalne number, mis koosneb asjaomase liikmesriigi kahekohalisest ISO koodist, millele järgneb kahekohaline volitatud väljaandja identifitseerimisnumber ja üheksakohaline järjenumber, kui see tagab nimetatud identifitseerimisnumbri unikaalsuse.
            
         
               2.
            
            
               Määruse nr 998/2003 artikli 3 punkti b, artikli 4 lõiget 2, artiklit 5 ja artikli 17 teist lõiku ning otsuse 2003/803 artikleid ja lisasid tuleb tõlgendada nii, et:
               
                           —
                        
                        
                           nendega ei ole vastuolus selline siseriiklik õigusnorm, millega on tegemist põhikohtuasjas ja mille kohaselt ei kasutata lemmikloomapassi mitte üksnes reisidokumendina kooskõlas liidu õigusnormidega, vaid ka siseriiklikult koerte identifitseerimise ja registreerimise tõendina, ning
                        
                     
                           —
                        
                        
                           nendega on vastuolus selline siseriiklik õigusnorm, millega on tegemist põhikohtuasjas ja mis näeb ette lemmikloomapassis üksnes ühe välja looma omaniku nime ja aadressi sissekandmiseks ning mille hilisemad muudatused tehakse isekleepuvate etikettide kinnitamise kaudu.
                        
                     
         
               3.
            
            
               Sellised siseriiklikud sätted nagu on sätestatud põhikohtuasjas vaidlusalustes õigusnormides seoses lemmikloomapassiga ja mis näevad esiteks selle kasutamise ette nii koerte identifitseerimise kui registreerimise tõendina, kui seda, et muudatuste tegemiseks looma omaniku nimes kasutatakse isekleepuvaid etikette, ning teiseks sellised õigusnormid, mis on seotud kasside ja valgetuhkrute unikaalse numbri koostamisega, ei kujuta endast tehnilisi eeskirju Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord), mida on muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ, artikli 1 tähenduses, millest tuleks kooskõlas selle direktiivi artikliga 8 eelnevalt Euroopa Komisjonile teatada.
            
         
      (1)  ELT C 100, 17.4.2010.